b'\n_START_ARTICLE_\nBojan \xc4\x8cer\xc4\x8dek\n_START_SECTION_\n\xc5\xbdivljenje in delo\n_START_PARAGRAPH_\nNa ljubljanski Medicinski fakulteti (MF) je 1974 diplomiral in 1981 opravil specialisti\xc4\x8dni izpit iz interne medicine ter 1997 doktoriral na Karolinskem in\xc5\xa1titutu v Stockholmu. V letih 1981\xe2\x88\x921984 je bil zaposlen v Centru za intenzivno interno medicino v Univerzitetnem klini\xc4\x8dnem centeru v Ljubljani, od 1986 pa deluje v Medicinskem centru Cedars-Sinai v Los Angelesu, od 1996 kot direktor koronarne enote; od 1995 je tudi profesor na tamkaj\xc5\xa1ni Medicinski fakulteti Univerze Kalifornije v Los Angelesu. Leta 1998 je bil izvoljen za gostujo\xc4\x8dega profesorja na  ljubljanski MF, kot vabljeni profesor pa predava v \xc5\xa1tevilnih medicinskih centrih po vsem svetu. Dr. \xc4\x8cer\xc4\x8dek je mednarodno uveljavljen strokovnjak v diagnostiki in zdravljenju akutnega koronarnega sindroma ter nosilec \xc5\xa1tevilnih raziskovalnih nalog (tromboza, zlasti  pri akutnem miokardnem infarktu). Objavil je ve\xc4\x8d raziskovalnih \xc4\x8dlankov v mednarodnih medicinskih revijah.'